Sve više prosvjednika pokraj ranča predsjednika Busha u Teksasu
Sin Cindy Sheehan poginuo je pet dana nakon što je stigao u Bagdad - započela je prosvjed tražeći razgovor s predsjednik znajući da do 
Gomila anti-ratnih prosvjednika sve je veća pokraj ranča predsjednika Busha u Crawfordu, u saveznoj državi Teksas, gdje se predsjednik trenutno nalazi na godišnjem odmoru. Sa svoje strane on je izjavio da razumije i poštuje stavove onih koji se protive ratu u Iraku, međutim, dodao je da bi bila pogreška povući u ovom času američke vojnike iz te zemlje. Ove demonstracije započele kao vrlo mali prosvjed. Kad je sin Cindy Sheehan stupio u vojsku Sjeidnjenih Država bila je očajna. Prošle godine, ubijen je pet dana nakon što je stigao u Bagdad. Gospođa Sheehan protivila se ratu u Iraku i prije pogibije sina. Prošli je tjedan napustila svoj dom u Klaiforniji i krenula u Crawford, u Teksasu kako bi svoje stavove iznijela izravno samom predsjedniku. Kaže da želi osobni susret s Georgeom Bushom. "On se ovdje nalazi na odmoru pet tjedana. Ne mogu shvatiti kako ne može naći sat vremena da se susretne s nekim čiji je život uništio". Međutim, američki je predsjednik odbio njezin zahtjev. "Ja suosjećam s gospođom Sheehan. I razmišljao sam o njenom stavu dugo i temeljito. Čuo sam njezin stav i od drugih, a on je 'napustimo Irak odmah'. To bi bilo pogreška za sigurnost te zemlje i mogućnost da se polože temelji za mir dugoročno gledano". Gospođa Sheehan od subote kampira na maloj cesti oko tri kilometra udaljena od predsjednikova ranča. Kako se počela širiti vijest o ovoj ženi prosvjednici, počeli su joj se pridruživati i drugi. Deborah Matthews novinarka je lokalnog lista u Crawfordu . Ona za svoje novine pokriva događaje ispred predsjednikova ranča i kaže da je sad u gomili oko dvjesto ljudi i da se ona povećava. "Gomila se povećava dok razgovaram s vama. Imajte na umu da se radi o malom uskom popločenom putu koji zavija ovdje cijelih pet milja i automobili su jednostavno na njem posloženi. Nisam bila tu u subotu kad je Cindy stigla, ali intervjuirala sam je prije tri dana i ono što mi je zapravo rekla svodi se pod sljedeće: 'Ne očekuje da će predsjednik razgovarati sa mnom. Nisam nikad ni očekivala. Moj je cilj uvijek bio da vratim ovaj rat natrag na naslovnice gdje mu je i mjesto kako bi Amerika mogla vidjeti što se događa'. Cindy Sheehan sama je počela s akcijom, a sad je u prosvjede uključeno nekoliko organizacija, među njima i organizacija Vojni veterani protiv rata. Deborah Matthews kaže da cijeli Crawford ima samo 720 stanovnika. "Dvjesto demonstranata možda nije puno, ali je puno uzevši u obzir kako je sve počelo. A među prosvjednicima koje ovdje vidim nalaze se oni s registarskim tablicama iz saveznih država Washington i Kolorado i, naravno, mnogo njih iz Teksasa". Gospođa Matthews kaže da prosvjednici zabijaju u zemlju križeve koji simboliziraju poginule vojnike, drže u rukama transparente i uglavnom nisu bučni. Dodaje kako njene novine primaju dnevno mnogo poziva ljudi koji se raspituju kako koordinirati autobuse s putnicima koji bi se željeli pridružiti prosvjednicima.